Ismaël Bennacer

Ismaël Bennacer (alizaliwa tarehe 1 Desemba 1997) ni mchezaji wa soka wa kulipwa anayecheza kama kiungo wa kati katika klabu ya AC Milan. Akiwa amezaliwa Ufaransa, anawakilisha timu ya taifa ya Algeria.

Katika ngazi ya vilabu, Bennacer amechezea timu nchini Ufaransa, Uingereza na Italia katika kipindi chake cha kazi. Katika ngazi ya kimataifa, alicheza kwanza mechi yake ya kimataifa kwa Algeria mwaka 2016, na tangu hapo ameiwakilisha nchi yake katika matoleo matatu ya Kombe la Mataifa ya Afrika; alikuwa mwanachama wa timu iliyoshinda toleo la 2019, na aliteuliwa kuwa mchezaji bora wa mashindano.

 Kazi ya Kimataifa 
Ingawa hapo awali aliwahi kuiwakilisha Ufaransa katika ngazi ya vijana, tarehe 31 Julai 2016, Shirikisho la Soka la Algeria lilitangaza kuwa Bennacer alikuwa ameamua kubadilisha uraia wake wa kimichezo na kuiwakilisha Algeria kimataifa. Alicheza mechi yake ya kwanza na Algeria katika Mechi ya kufuzu Kombe la Mataifa ya Afrika 2017, ambapo Algeria ilishinda dhidi ya Lesotho mabao 6–0.

Mnamo tarehe 11 Januari 2017, Bennacer aliitwa kwenye kikosi cha Algeria kwa ajili ya Kombe la Mataifa ya Afrika cha mwaka 2017 kuchukua nafasi ya Saphir Taïder, ambaye alipata jeraha wakati wa mazoezi.

Katika Kombe la Mataifa ya Afrika 2019, Bennacer alisaidia Algeria kutwaa taji lao la kwanza baada ya miaka 29, akimaliza mashindano hayo akiwa mtoa pasi bora zaidi kwa pamoja na Franck Kessié, kila mmoja akiwa na pasi tatu za mabao, ikiwemo moja iliyomsaidia Baghdad Bounedjah kufunga bao la ushindi dhidi ya Senegal katika fainali ya michuano hio ya tarehe 19 Julai. Baadaye alichaguliwa kuwa "Mchezaji Bora Chipukizi" na pia "Mchezaji Bora wa Mashindano hayo".

Mwezi Desemba 2023, aliitwa kwenye kikosi cha Algeria kwa ajili ya Kombe la Mataifa ya Afrika 2023.

Mafanikio
Empoli
 Serie B: 2017–18

AC Milan
Serie A: 2021–22

Algeria
 Kombe la Mataifa ya Afrika: 2019

Binafsi
 Mchezaji Bora wa Kombe la Mataifa ya Afrika: 2019
 Timu ya Mashindano ya Kombe la Mataifa ya Afrika ya CAF: 2019

Marejeo

Viungo vya nje
 Wasifu kwenye tovuti ya AC Milan



Jamii:Wachezaji mpira wa Algeria
Jamii:Waliozaliwa 1997
Jamii:Watu walio hai